জনকপুর
জনকপুরধাম বা জনকপুর (মৈথিলী: जनकपुर, নেপালি উচ্চারণ: [d͡zʌnʌkpur]) নেপালের মধেশ প্রদেশের ধনুষা জেলার একটি সাব-মেট্রোপলিটন শহর। শহরটি ধর্মীয় ও সাংস্কৃতিক পর্যটনের একটি কেন্দ্র। ধনুশা জেলার সদর দপ্তর, জনকপুর হল মধেশ প্রদেশের রাজধানীও। শহরটি ১২ শতকের গোড়ার দিকে প্রতিষ্ঠিত হয়েছিল। ঐতিহ্য ও প্রত্নতাত্ত্বিক প্রমাণ অনুসারে প্রাচীন সভ্যতা জনকপুরধামকে বিদেহ রাজবংশের রাজধানী হিসেবে নির্দেশ করে যারা প্রাচীনকালে মিথিলা অঞ্চল শাসন করেছিল। জনকপুর কাঠমান্ডু থেকে প্রায় ২২৫ কিমি (১৪০ মা) দক্ষিণ-পূর্বে অবস্থিত ২০২১-এর হিসাব অনুযায়ী[হালনাগাদ],জনসংখ্যার ঘনত্ব ছিল ২,১২৫/কিমি২ ও শহরের জনসংখ্যা ছিল ১,৯৫,৪৩৮ জন। জনকপুর বর্তমানে নেপালের চতুর্থ সবচেয়ে ঘনবসতিপূর্ণ শহর। জনকপুর ভারতের সাথে ভিথামোর সীমান্ত থেকে প্রায় ২৩ কিমি দূরে অবস্থিত। নেপাল রেলওয়ে ভারতের জয়নগন এবং জনকপুরের মধ্যে কাজ করছে।